CELEX: 62022TN0176
Language: hu
Date: 2022-04-04 00:00:00
Title: T-176/22. sz. ügy: 2022. április 4-én benyújtott kereset – Mellish kontra Bizottság

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/32
            
         
      2022. április 4-én benyújtott kereset – Mellish kontra Bizottság
      (T-176/22. sz. ügy)
      (2022/C 222/53)
      Az eljárás nyelve: francia
      
         Felek
      
      
         Felperes: Philip Mellish (Uccle, Belgium) (képviselő: N. de Montigny ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperes 2021. június havi illetménykimutatását és a Bizottság Humánerőforrás Szolgálatának 2021. június 14-i, a felperest arról tájékoztató feljegyzését, hogy 2021-től a Brexit következményeként nem részesül a származási helyére történő utazás költségeinek átalánymegtérítésében;
               
            
                  —
               
               
                  semmisítse meg a 2021. december 1-jei panaszt elutasító 2021. december 22-i határozatot annyiban, amennyiben az a megtámadott határozat indokolását kiegészítőnek tekintendő;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió tisztviselői személyzeti szabályzata (a továbbiakban: személyzeti szabályzat) teleologikus és hasznos alkalmazásán, az adminisztráció általi téves jogalkalmazáson, a személyzeti szabályzat VII. melléklete 7. cikke (4) bekezdésének megsértésén, továbbá azon alapul, hogy a származási helyre vonatkozó általános végrehajtási rendelkezések ellentétesek a személyzeti szabályzattal.
               
            
                  2.
               
               
                  A második jogalap az egyenlő bánásmód elvének megsértésén és nem igazolt hátrányos megkülönböztetésen, jogellenességi kifogáson és a költségtérítésnek az állampolgárság elvesztése esetén történő teljes mértékű megszüntetése alkalmazásának hiányán alapul.
               
            
                  3.
               
               
                  A harmadik, kiegészítő jellegű jogalap egyfelől a személyzeti szabályzatnak a brit állampolgárokkal szembeni, az Európai Unió által ígért rugalmas és az egyéb belső szabályokkal koherens alkalmazásán, másfelől az alkalmazott külföldi munkavégzésének ellentételezésére vonatkozó elv megsértésén alapul.